Цитоплазма
Цитоплазма (цито... жана плазма) - клетканын плазма мембранасы менен ядронун ортосундагы бөлүгү.
 
Ал көп фазалуу коллоиддик система - гиалоплазмадан жана андагы органиоддерден, микротүтүкчөлөрдөн, микрофибриллдерден, бүртүкчөлөрдөн турат. Гиалоплазма түрдүү биополимерлерден, белок, нуклеин к-талары, углеводород ж. б. заттардан түзүлөт. Цитоплазма плазма мембранасы аркылуу тышкы чөйрө менен, ядро кабыкчасы аркылуу ядро менен байланышта болуп, алар менен зат алмашат. Цитоплазмада ядродо жүрүүчү бардык метобола процесстери жүрөт. Цитоплазма аркылуу клетканын органиоддери, структуралык элементтери бири-бири менен механикалык, химиялык байланышат, заттар клеткада бир орундан экинчи орунга ташылат, запас азык заттар сакталат. Жаныбар клеткасынын Цитоплазмасы эктеплазмадан жана эндоплазмадан турат.

Колдонулган адабияттар
«Кыргызстан». Улуттук энциклопедия: 7-том / Башкы ред. Ү. А. Асанов. К 97. Б.: «Кыргыз энциклопедиясы» башкы редакциясы, 2015. - 832 б., илл. ISBN 978-9967-14-125-4
Физика